
16.03.2022. a nr ……..………
Koha-aadressi määramine
(Joala tn 49)
1. Asjaolud ja menetluse käik
Ruumiandmete seaduse § 48 lõike 1 kohaselt peab koha-aadress tagama objekti leidmise geograafilises ruumis ning olema kooskõlas Keskkonnaministri 16.06.2021. a määruse nr 32 "Aadressiandmete süsteem" nõuetega.

Ruumiandmete seaduse § 57 lõike 1 punkti 2 kohaselt peab koha-aadressi muutma, kui kehtestatud koha-aadress ei ole vastavuses õigusaktides sätestatud nõuetega.

Maa-amet on lisanud 24.01.2020. a Aadressiandmete menetlusrakendusse veateate, et Tehase tn 7 (51106:001:0118) maaüksuse koha-aadress vajab korrastamist, kuna maaüksus ei oma juurdepääsu adresseerimiseks kasutatud liikluspinnalt.
Lähtudes sellest viib Narva Linnavalitsus läbi linnas koha-aadresside korrastamiseks aadressitoimingud.
Ruumiandmete seaduse kohaselt antakse maaüksusele lähiaadress juurdepääsu omava liikluspinna nime järgi, millele lisatakse numberlisand.  Tulenevalt sellest määratakse katastritunnusega 51106:001:0118 maaüksusele (asendiplaan lisatud) aadress Narva linn, Joala tn 49, mis vastab ruumiandmete seaduse ja aadressiandmete süsteemi nõuetele.
Kõnesoleva maaüksuse omanikku teavitati kavandatava koha-aadressi muutmisest mõlemal juhul e-kirjaga 01.07.2021. a ja  08.10.2021 äriühingu äriregistrisse kantud elektronposti aadressile ou.akvamarin@gmail.com.

Kinnistu omanik  ei ole arvamuse esitamiseks ettenähtud 15 päeva jooksul vastust ega vastuväiteid esitanud.

21.02.2022. a saadeti omanikule taaskord äriühingu äriregistrisse kantud elektronposti aadressile (ou.akvamarin@gmail.com) vastavalt haldusmenetluse seaduse § 40 Narva Linnavalitsuse korralduse eelnõu, millele samuti esitamiseks ettenähtud 15 päeva jooksul vastuväiteid ei esitatud. 
Haldusmenetluse seaduse § 27   lõike 2 punkti 3 kohaselt loetakse elektrooniliselt kättesaadavaks tehtud või edastatud dokument kättetoimetatuks, kui  see on edastatud äriühingu äriregistrisse kantud elektronposti aadressile.
Seega, ruumiandmete seaduse §55 lõike 2 kohaselt on arvamuse tähtajaks esitamata jätmise korral aadressiobjekti omanik koha-aadressi määramisega või selle muutmisega nõus.

2. Õiguslikud alused
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja sama paragrahvi lõike 2 punkti 1 kohaselt peab koha-aadressi määraja tagama oma pädevuses olevate aadressitoimingute tegemise käesoleva seaduse ja aadressiandmete süsteemi nõuete kohaselt.
3. Otsus
Määrata katastritunnusega 51106:001:0118 maaüksusele koha-aadress Narva linn, Joala tn 49 (asukohaskeem lisatud).

4. Rakendussätted

4.1
Korraldus jõustub teatavakstegemisest;

4.2
Narva Linnavalitsuse Arhitektuuri- ja Linnaplaneerimise Ametil teha korraldus teatavaks maaüksuse omanikule;

4.3
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

